Памет в небето

През последните години дроновете стават популярни поради достъпността им. Все по-често тези любителски устройства бръмчат над плажове, планини и дори сватби на открито – любители фото и видео оператори се опитват да заснемат най-красивите гледки от пътуванията си. Да имаш добър дрон е едно, друго е да направиш така, че да не се налага да го приземяваш постоянно поради това, че му е запълнена картата за памет, или, което е по-лошо, за да не изгубиш добри записи.

От коя SD карта за дрон да започнете?

Тъкмо започвате да практикувате заснемане от въздуха? В мрежата можете да прочетете, че обикновена карта дори с 32 GB памет е достатъчна за начало. Тя ще ви позволи да снимате в продължение на един час в HD качество с честота от 30 кадъра в секунда. Това обаче не е добро решение, защото след първите тестови полети ще ви се иска повече. Важна е не само продължителността на записа, но също така и качеството. Качеството зависи не само от паметта, но и от други параметри, основно скоростта на запис на картата. За да записвате в качество 4K с 60 кадъра в секунда ви трябва скорост на запис от най-малко 30 MB/s. Картите Samsung Pro Endurance microSD 32 GB предлагат тези параметри, но подобреното качество на записа също така води до нужда от повече памет. Картите от тази серия, във версии със 128 и 256 GB, имат скорост на запис от 40 MB/s (и скорост на четене до 100 MB/s). Основната им характеристика е дългият им експлоатационен живот, което е от голямо значение за непрекъснато работещи устройства като камери за коли. Те са също подходящи за оператори на дронове, но след няколко полета, след като се запознаете с удоволствието на снимането от въздуха, тези карти вече може да не са достатъчни.

Мислете в перспектива

Така, когато купувате дрон, е полезно да помислите за бъдещето и веднага да инвестирате в карта, разработена за висококачествени записи. Специалистите по снимане с дрон смятат, че за запис в 8K и 60 кадъра в секунда са необходими 60 MB/s, а за запис при 120 кадъра в секунда – 90 MB/s. Картите Samsung Pro Plus и Evo Plus значително надвишават тези параметри. Първата предлага скорост на запис от 120 MB/s, втората – 130 MB/s.
Това е оптималният избор, ако знаем, че ще използваме дрона сериозно (например, по време на пътувания). Записите ще са гладки и няма да възникне проблем със съхраняването на спомени. Големият обем на картата (до 512 GB) ще ви позволи да снимате пътуванията си от птичи поглед без да е необходимо постоянно да прехвърляте файлове. Всички описани карти са устойчиви на влага и други вредни фактори (например, магнитни полета), така че данните ви са защитени дори при най-неблагоприятни условия.

В заключение, ако възприемате дрона си по-скоро като играчка и не го ползвате често, можете да си вземете карта с малко памет и тя ще е достатъчна за начало. Ако мислите в перспектива и ви е нужно качество, на вас ви трябва карта с висока скорост. Сериите Pro Plus и Evo Plus са подходящ избор, ако отивате на почивка с дрона си.

